**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 20.01.2025, ora 08.00 – 21.01.2025, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 21.01.2025, ora 07.00**

**RÂURI**

**Debitele au fost, în general, staționare** exceptând râurile din bazinele hidrografice: Someș, Mureș, Timiș și pe cursul superior al Prutului, unde au fost în scădere.

Debitele se situează la valori sub mediile multianuale lunare, cu coeficienți moduli cuprinși între 30-90%, mai mari (în jurul și peste normalele lunare) pe râurile din bazinele hidrografice: Suceava, Moldova, Bistrița, Trotuş, Putna, bazinul superior al Someșului Mare, pe cursul mijlociu al Siretului, cursul superior al Prutului și mai mici (sub 30% din normalele lunare) pe râurile din bazinele hidrografice: Crasna, Barcău, Crișul Negru, Crișul Alb, Timiș, Moravița, Nera, Cerna, Bârlad, Jijia, pe afluenții din bazinul superior şi inferior al Jiului, bazinul superior al Argeşului și pe unii afluenți din bazinul Oltului.

Formațiunile de gheață (gheață la maluri, pod de gheață, năboi, izolat sloiuri) existente au fost, în general, in uşoară diminuare şi restrângere.

Nivelurile pe râuri la stațiile hidrometrice se situează **sub COTELE DE ATENȚIE.**

**Debitele vor fi, în general, staționare** exceptând râurile din bazinele hidrografice: Someș, Mureș și cursul superior al Prutului, unde vor fi în scădere.

Sunt posibile ușoare creșteri de debite și variații de niveluri pe unele sectoare de râu din zonele de deal și munte datorită cedării apei din stratul de zăpadă și a evoluției formațiunilor de gheață.

Formațiunile de gheață (gheață la maluri, pod de gheață, năboi, izolat sloiuri) existente se vor menține.

Nivelurile pe râuri la stațiile hidrometrice se vor situa **sub COTELE DE ATENȚIE.**

**DUNĂRE**

**Debitul** la intrarea în ţară (secţiunea Baziaş) în intervalul 20.01.2025 – 21.01.2025 **a fost în scădere,** având valoareade **5300 m3/s**, peste media multianuală a lunii **ianuarie (4950 mc/s).**

În aval de Porţile de Fier debitele au fost în scădere pe sectorul Gruia – Călărași, staționare la Cernavodă și în creștere pe sectorul Hârșova – Tulcea.

**Debitul la intrarea în ţară (secţiunea Baziaş) va fi în scădere (4900 m3/s).**

În aval de Porţile de Fier debitele vor fi în scădere pe sectorul Gruia – Galați și în creștere pe sectorul Isaccea - Tulcea.

**2.** **Situația meteorologică în intervalul 20.01.2025, ora 09.00 – 21.01.2025 ora 06.00**

**ÎN ŢARĂ**

**Vremea s-a menținut predominant închisă** în regiunile intracarpatice, cu nebulozitate joasă sau ceață pe alocuri asociate cu chiciură și izolat fulguială, condiții în care temperaturile diurne, în marea lor majoritate, s-au situat sub normele perioadei. Din surse externe și date din rețeaua meteo, în zona județelor Timiș, Arad și Caraș-Severin, pe arii restrânse a fost burniță care în continuare a depus polei. În zona montană, precum și în sud și est cerul a fost mai mult senin, doar izolat a fost ceață, iar valorile termice diurne s-au situat peste mediile climatologice specifice datei (abateri pozitive de până la 8...12 grade și izolat 14...15 grade în nordul Moldovei). Vântul a suflat slab și moderat. Este strat de zăpadă la munte, care la ora 20 măsura până la 76 cm în Munții Bucegi și pe spații mici în Transilvania până la 2 cm. Temperaturile maxime s-au încadrat între -3 grade la Târnăveni și 16 grade la Pătârlagele. La ora 6 temperatura aerului avea valori cuprinse între -6 grade la Întorsura Buzăului, Joseni, Miercurea Ciuc, Baraolt, Toplița și Odorheiu Secuiesc și 5 grade la Dedulești.

*OBSERVAȚII - de ieri de la ora 6 au fost în vigoare 17 atenționări cod galben pentru fenomene meteorologice periculoase imediate, dintre care 7 emise de către SRPV Sibiu, 5 de către SRPV Cluj-Napoca, 3 de către SRPV Bacău și 2 de către SRPV Timișoara.*

**LA BUCUREŞTI**

**Vremea a fost frumoasă,** a continuat să se încălzească, iar valorile termice diurne au fost cu 9...10 grade mai ridicate față de cele normale pentru această dată. Cerul a fost mai mult senin, iar vântul a suflat în general slab. Temperatura maximă a fost de 11 grade la Afumați și 12 grade la Filaret și Băneasa, iar la ora 6 se înregistrau -4 grade la stația meteo Băneasa, -2 grade la Afumați și 0 grade la Filaret.

 **3. Prognoza meteorologică în intervalul 21.01.2025, ora 09.00 – 22.01.2025, ora 09.00**

**ÎN ŢARĂ**

**În cea mai mare parte a țării, valorile termice se vor situa peste** normele climatologice specifice în ultima decadă a lunii ianuarie. Pe parcursul zilei cerul va fi variabil, temporar cu înnorări în vestul, centrul și sudul țării, însă doar izolat vor fi condiții pentru ploi slabe. Seara și noaptea nebulozitatea va cuprinde întreg teritoriul, iar precipitații slabe mai ales sub formă de ploaie și lapoviță vor fi în Banat, Crișana și Maramureș, pe arii restrânse în Oltenia și Transilvania și doar cu totul izolat în rest. La munte vor fi precipitații mixte, iar la altitudini mai mari de 1400 m va ninge slab. Izolat se va forma polei. Vântul va sufla slab și moderat, cu ușoare intensificări în jumătatea nordică a Moldovei și pe crestele montane. Temperaturile maxime se vor încadra între 1 și 11 grade, iar cele minime în general între -6 și 4 grade. Dimineața și noaptea, pe alocuri se va semnala ceață.

**LA BUCUREŞTI**

**Valorile termice vor fi mai mari decât normele perioadei.** Cerul va fi variabil dimineața, apoi va prezenta înnorări, însă probabilitatea pentru precipitații va fi redusă. Vântul va sufla slab și moderat. Temperatura maximă va fi de 7...8 grade, iar cea minimă de -2...-1 grad. Dimineața, dar mai ales noaptea vor fi condiții de ceață.

**4. Buletin nivometeorologic pentru perioada 20.01.2025 ora 20 - 23.01.2025 ora 20**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** |  **RISC MODERAT (2)** | **RISC REDUS (1)** |
| **MUNŢII BUCEGI** | **RISC MODERAT (2)** | **RISC REDUS (1)** |
| **Munţii Parâng-Şureanu** | **RISC MODERAT (2)** | **RISC REDUS (1)** |
| **Munții Țarcu-Godeanu**  | **RISC MODERAT (2)** | **RISC REDUS (1)** |
| **MUNȚII RODNEI** | **RISC MODERAT (2)** | **RISC MODERAT (2)** |
| **BISTRIŢEI, CĂLIMANI** | **RISC MODERAT (2)** | **RISC REDUS (1)** |
| **CEAHLĂU** | **RISC REDUS (1)** | **RISC REDUS (1)** |
| **Munții Vlădeasa – Muntele Mare, Gilău** | **RISC REDUS (1)** | **RISC REDUS (1)** |

**Principalele mecanisme ce conduc la declanșarea avalanșelor :**

* **Zăpadă proaspătă. Cer temporar noros. Ninsori în general slabe.**

**CARPAȚII MERIDIONALI**

**ȚARCU-GODEANU, PARÂNG-ȘUREANU, FĂGĂRAȘ, BUCEGI- RISC MODERAT (2)**

La peste 1800 m, în partea superioară a zăpezii întâlnim pe alocuri un strat relativ redus de zăpadă cu rezistență moderată, strat depus peste o crustă înghețată sau peste straturile mai vechi și dure. Pe văi și în locurile adăpostite, datorită vântului din perioadele precedente, s-au format unele depozite mai consistente de zăpadă. Zăpada este umezită, dar pe fondul răcirii vremii se va produce o consolidare suplimentară în actualul strat, temporar se vor semnala ninsori slabe și local stratul va înregistra creșteri de câțiva centimetri. Riscul declanșărilor va fi prezent mai ales la supraîncărcări ale stratului, când zăpada cu rezistență moderată din partea superioară a stratului poate aluneca peste straturile mai vechi și dure, ducând la declanșarea unor avalanșe de suprafață de dimensiuni în general mici, cu totul izolat izolat medii, **RISC MODERAT (2)**.

Chiar dacă temperaturile vor marca o scădere, ele vor rămâne ridicate pentru această dată la altitudini de sub 1800 m, unde stratul de zăpadă are dimensiuni reduse și este în ansamblu consolidat. Temporar se vor semnala ninsori, în general la altitudini de peste 1300 m. Vor fi condiții pentru apariția unor curgeri pe anumite pante mai înclinate, acolo unde mai există unele depozite mai vechi, riscul fiind amplificat în condiții de suprasarcini. Cu totul Izolat se pot declanșa unele avalanșe de suprafață de mici dimensiuni - **RISC REDUS (1)**.

**MASIVUL RODNEI- RISC MODERAT (2)**.

În partea superioară a stratului se întâlnește astfel un strat cu rezistență relativ redusă, pe alocuri consistent, cu grosimi ce depășesc pe alocuri 30 cm, depus peste straturile mai vechi și mai dure, care conțin și cruste de gheață. Pe văi și pe anumite pante întâlnim depozite mai consistente. Zăpada este umedă, iar o ușoară consolidare în stratul actual va apărea în zonele înalte, pe fondul răcirii vremii. Temporar va ninge și se vor depune câțiva cm de zăpadă proaspătă. Riscul declanșării avalanșelor este prezent în special la suprasarcini. Se pot produce avalanșe de dimensiuni mici și medii, ce vor angrena mai ales stratul insuficient consolidat din partea superioară, care va putea aluneca peste straturile mai vechi și dure - **RISC MODERAT (2)**.

Stratul de zăpadă este pe alocuri consistent și între 1600-1800 m, iar pe anumite văi sau pante înclinate sunt acumulări mai mari de zăpadă. Temperaturile încă ridicate pot duce la apariția unor curgeri sau avalanșe de dimensiuni mici și izolat medii, riscul fiind amplificat la suprasarcini și **RISC MODERAT (2)**. Sub 1600 m riscul este redus.

**MASIVELE CĂLIMANI și CEAHLĂU- RISC MODERAT (2)**

În masivul Călimani, la peste 1800 m, întâlnim pe alocuri zăpadă neconsolidată, de grosimi relativ reduse însă, depusă peste stratul mai vechi și dur de zăpadă. În zonele adăpostite și pe văi se întâlnesc unele depozite mai consistente, ce prezintă rezistență moderată și care pot ceda doar la supraîncărcări mari.

Temporar se vor semnala ninsori slabe. În special la supraîncărcări ale stratului, pot apărea în cazuri izolate avalanșe de dimensiuni mici și cu totul izolat medii, riscul fiind **RISC MODERAT (2)**. Și la altitudini de 1500-1800 m se întâlnesc unele depozite mai importante de zăpadă și pot apărea unele curgeri sau avalanșe de mici dimensiuni - **RISC REDUS (1)**.

În masivul Ceahlău stratul de zăpadă este relativ stabilizat, deși sunt văi sau pante cu depozite mai consistente, ce pot fi dislocate la supraîncărcări mari. Temporar se vor semnala ninsori slabe. Avalanșe de mici dimensiuni pot apărea doar pe pantele mai înclinate și aflate la altitudini spre 1800 m, pe anumite văi unde sunt create unele acumulări vechi - **RISC REDUS (1)**.

**MUNȚII VLĂDEASA, MUNTELE MARE**- **RISC REDUS (1)**

Stratul de zăpadă e mai însemnat pe versanții cu orientare vestică și nordică, unde întâlnim pe alocuri

zăpadă neconsolidată, dar de grosimi reduse, depusă peste straturile mai dure de la bază. Pe anumite văi și pante întâlnim pe alocuri depozite mai consistente. Temporar se vor semnala ninsori în zonele înalte și precipitații lichide la altitudini de sub 1300 m. Riscul apariției unor curgeri sau avalanșe de dimensiuni în general mici există pe anumite văi și pante înclinate, riscul fiind amplificat la suprasarcini - **RISC REDUS (1)**.

**EVOLUȚIA VREMII DIN ULTIMELE 72 de ore:**

În ultimele 3 zile vremea a fost frumoasă și s-a încălzit semnificativ, devenind deosebit de caldă pentru această perioadă în zilele de duminică și luni, cu temperaturi diurne preponderent pozitive. Cerul a fost variabil și senin, cu unele înnorări în această după-amiază. Vântul a suflat slab și moderat, cu intensificări temporare de peste 40-50 km/h pe creste și trecător de peste 60 km/h pe crestele Orientalilor. Izolat s-a semnalat ceață, asociată și cu depunere de chiciură pe văile inferioare, la sub 1200 m altitudine. Stratul de zăpadă a scăzut la toate stațiile monitorizate, mai consistent la altitudini mari, cu până la 11 cm la Vf.Omu și 10 cm la Lăcăuți.

**În data de 20.01.2025**, ora 14.00, stratul de zăpadă din platforma stațiilor meteorologice măsura:

**Carpaţii Meridionali:** 77 cm la Vf. Omu, 57 cm la Bâlea-Lac, 37 cm la Păltiniș, 26 cm Cuntu, 22 cm la Fundata, 13 cm la Sinaia-1500m, 18 cm Vf. Țarcu, 24 cm la Predeal, 10 cm la Parâng.

**Carpaţii Orientali:** 76 cm la Vf.Lăcăuți, 69 cm la Ceahlău-Toaca, 62 cm la Vf. Călimani, 44 cm la Bucin, 48 cm la Iezer Rodnei, 25 cm la Penteleu.

**Carpaţii Occidentali:** 45 cm la Semenic, 33 cm Stâna de Vale, 4 cm la Vf. Vlădeasa, 13 cm la Băișoara.

**PROGNOZA VREMII PENTRU INTERVALUL 20.01.2025 – 23.01.2025, ora 20**

Temperaturile vor marca o scădere, dar se vor menține în ansamblu peste cele normale perioadei. Cerul va fi temporar noros, iar începând din noaptea de 21/22 ianuarie se vor semnala temporar ninsori slabe în zonele înalte din toate masivele, trecător lapoviță sau chiar ploaie la altitudini joase, în general de sub 1300 m. Vântul va sufla slab și moderat la altitudini joase, cu intensificări temporare în zonele înalte, ce vor depăși la rafală 60-70 km/h, în primele 48 de ore în special pe crestele Carpaților Meridionali. Local se va semnala ceață, asociată și cu depuneri de chiciură.

**Temperaturi prognozate în intervalul 20.01.2025, ora 20.00 - 23.01.2025, ora 20.00:**

**Peste 1800 m:**

**temperaturi minime:** în scădere graduală de la -4…1 grade la noapte spre -11..-4 grad joi dimineața.

**temperaturi maxime:** în scădere de la -2…4 grade marți spre -5..-1 grade miercuri, în creștere ușoară joi.

**Sub 1800 m:**

**temperaturi minime:** în scădere graduală de la -1…3 grade la noapte spre -6..-2 grade joi dimineața.

**temperaturi maxime:** în scădere de la 2…7 grade marți spre -2..2 grade miercuri, în creștere ușoară joi.

**Vânt la peste 2000 m:** intensificări temporare de 60-70 km/h, din direcție sud-estică în primele 48 de ore, în special în Carpații Meridionali, și din vest în ultima zi.

**Izoterma de 0 grade:** în scădere treptată de la 2500 m astăzi spre 1000 m miercuri, în creștere joi.

**Notă: Legenda de coduri de culori pentru caracterizarea riscului la avalanşe:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR***
	1. **Pe fluviul Dunărea**

Nu au fost evenimente deosebite

* 1. **Pe râurile interioare**

**A.B.A. Buzău-Ialomiţa** monitorizează în continuare prezenţa fenomenului de infiltraţie a apei sărate în albia pârâului Slănic. Se monitorizează din punct de vedere calitativ atat apele evacuate din Salina Slănic cât şi râurile: Slanic, Vărbilau şi Teleajen, din jud. Prahova (legat de fenomenul de diapirism) şi tasare a solului din zona orasului Slanic-Prahova, ca urmare a infiltraţiilor de apă sărată din Mina Victoria, din data de 12.06.2024.

* 1. **Pe Marea Neagră**

Nu au fost evenimente deosebite

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 17.01.2025, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la următoarele staţii de monitoring a calităţii aerului din teritoriu, cu următoarele indicative:**

**B-15, B-23 (municipiul București),**

**BV-2 (municipiul Brașov), jud. Brasov**

**BV-3 (municipiul Brașov), jud. Brasov**

**BV-6 (municipiul Codlea), jud. Brasov**

**MS-1 (Municipiul Târgu Mureş), jud. Mureş**

**MS-4 (Municipiul Târnăveni), jud. Mureş**

**MS-5 (municipiul Reghin), jud. Mures**

**SB-3 oraş Copşa Mică, jud. Sibiu**

**BC-1, municipiul Bacău, jud. Bacău**

**CJ-2 municipiul Cluj-Napoca, jud. Cluj**

**CJ-4 municipiul Cluj-Napoca, jud. Cluj**

**CJ-5 (municipiul Dej), jud. Cluj**

**MM-2 municipiul Baia Mare, jud. Maramureş**

**MM-6 municipiul Baia Mare, jud. Maramureş**

**CT-1 municipiul Constanţa, jud. Constanţa**

**AG-3 sat Radu Negru, Comuna Călineşti, jud. Argeş**

**GJ-3 (orașul Turceni), jud. Gorj.**

**HD-4 oraş Călan, jud. Hunedoara.**

**Agenţia Naţională pentru Protecţia Mediului** informează că, din rezultatele analizelor efectuate în data de 18.01.2025, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la următoarele staţii de monitoring a calităţii aerului din teritoriu, cu următoarele indicative:**

**BV-3 (municipiul Brașov), jud. Brasov**

**NT-3, comuna Taşca, jud. Neamţ**

**CJ-5 (municipiul Dej), jud. Cluj**

**GJ-3 (orașul Turceni), jud. Gorj.**

**Agenţia Naţională pentru Protecţia Mediului** informează că, din rezultatele analizelor efectuate în data de 19.01.2025, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la următoarele staţii de monitoring a calităţii aerului din teritoriu, cu următoarele indicative:**

**B-15, B-23 (municipiul București),**

**B-27, com. Afumati, jud. Ilfov**

**NT-3, comuna Taşca, jud. Neamţ**

**PH-1, municipiul Ploieşti, jud. Prahova**

**PH-2, municipiul Ploieşti, jud. Prahova**

**GJ-3 (orașul Turceni), jud. Gorj.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**APM Dambovita** informeaza despre un **incendiu pe raza localitatii Bilciuresti, in care au ars cca 100 kg de deseuri (mase plastice), depozitate necorespunzator, produs in data de ieri, 19.01.2025. La ora 14:40 incendiul era localizat,** echipajele ISU Dambovita au intervenit in continuare pentru a fi lichidat la ora 14.57.

***ARBDD Tulcea*** *revine cu informaţii suplimentare referitoare la* ***stingerea următoarelor incendii de vegetație stuficolă:***

* **Incendiu Izbucnit în data de 19.01.2025, ora 15.30**, incendiu în zona canal CAP-Plopu, canalul Lipovenilor și limita RBDD, în extravilanul UAT Murighiol, pe raza Districtului Ecologic Murighiol-Sf. Gheorghe, județul Tulcea, **s-a stins de la sine** în data de 20.01.2025, ora 06.00, suprafaţa arsă, afectată de **20 hectare de vegetaţie stuficolă.**
* **Incendiu Izbucnit în data de 19.01.2025, ora 06.00**, incendiu încadat în zona: canal Litcov, Lacul Gorgostel, lacul Chiril, pădurea Caraorman, rețeaua de înaltă tensiune, în zona Grindul Caraorman, partea de N/N-V, în extravilanul UAT Crișan, pe raza Districtului Ecologic Sulina, județul Tulcea**, s-a stins de la sine** în data de 20.01.2025, ora 01.00, suprafaţa arsă, afectată de **400 hectare de vegetaţie stuficolă**.
* **Incendiu Izbucnit în data de 19.01.2025, ora 10.30**, incendiu încadrat în zona: canal Litcov, Padurea Caraorman, sat Caraorman, rețeaua de înaltă tensiune, în zona Grindul Caraorman, partea de E/S-E, în extravilanul UAT Crișan, pe raza Districtului Ecologic Sulina, județul Tulcea, **s-a stins de la sine** în data de 19.01.2025, ora 14.30, suprafaţa arsă, afectată de **150 hectare de vegetaţie stuficolă**.
* **Incendiu Izbucnit în data de 19.01.2025, ora 14.00**, incendiu în zona cuprinsă între canal Cardon Sulina, golf Musura care s-a dezvoltat dinspre sat Cardon spre oraș Sulina, în extravilanul UAT Sulina, pe raza Districtului Ecologic Sulina, județul Tulcea, **s-a stins de la sine** în data de 19.01.2025, ora 21.00, suprafaţa arsă, afectată de **20 hectare de vegetaţie stuficolă**.

Nu au fost înregistrate pagube materiale sau mortalități la fauna sălbatică.

* **Incendiu** **Izbucnit** în data de 19.01.2025, ora 18.30, un incendiu în zona grindul Răducu, în extravilanul UAT Chilia, pe raza Districtului Ecologic Chilia, județul Tulcea, **s-a stins de la sine** în data de 20.01.2025, ora 01.00, suprafaţa arsă, afectată de **40 hectare de vegetaţie stuficolă**.
* **Incendiu** **Izbucnit** î**n data de 19.01.2025, ora 17.00, incendiu în zona izlaz Dranov, în extravilanul UAT Murighiol, pe raza Districtului Ecologic Murighiol-Sf. Gheorghe,** județul Tulcea, **s-a stins de la sine** în data de 19.01.2025, ora 22.00, suprafaţa arsă, afectată de **5 hectare de vegetaţie stuficolă**.
* **Incendiu Izbucnit în data de 19.01.2025, ora 16.15, incendiu în zona AP Holbina 2 dig**, partea de nord (canal Bucov), în extravilanul UAT Murighiol, pe raza Districtului Ecologic Murighiol-Sf. Gheorghe, județul Tulcea, s-a stins de la sine în data de 20.01.2025, ora 10.00, suprafaţa arsă, afectată de **520 hectare de vegetaţie stuficolă**.
1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 16.01.2025 – 20.01.2025 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj. In data de 05.01.2025, s-a pus in functiune conducta de aductiune Buta-Baraj, fiind in probe tehnologice.

**A.B.A. Olt: Jud. Braşov:**

 Se aplica Planul de restrictii si folosirea apei in perioade deficitare, pentru Compania Apa sector Rupea si Brasov (pr.Valea Mare, pr.Tarlung), SC Lehoczky SRL si Calaretul SRL (R.Olt).

**A.B.A. Argeş-Vedea: Judeţul Braşov:**

**S.G.A. Braşov** informează că la Compania APA Braşov S.A. s-a anunţat începerea diminuării preluării de apă brută din Acumularea Săcele – pr.Târlung cu 450 l/s şi începerea compensării necesarului de apă din sursa subterană de rezervă - Front captare A.N.I.F. – zona Harman Prejmer (aplicare prevederi “Plan de restricţii şi folosire a apei în perioadele deficitare”), conform adresei nr. 63056 din 21.12.2023 înregistrată la S.G.A. Brasov sub nr. 11485 din 21.12.2023.

**Notă**: **ABA Argeş-Vedea**, informează că începând cu data de 20 mai 2024 la barajul Văcărești – de pe râul Dâmbovița, au fost demarate lucrările de decolmatare a frontului barajului, în vederea măririi capacității de tranzitare a debitelor mari prin șenalul de scurgere a apelor mari.

Aceste lucrări necesită scăderea controlată a nivelului în lacul de acumulare la 235.00 mdMN, începând cu data de 20 mai 2024 a fost oprită CHE Văcărești – r. Dâmbovița, fiind deschisă vana plană priza capitală pentru evacuarea unui debit de 5 mc/s.

În secțiunea NH Brezoaiele, debitul r. Dâmbovița va fi suplimentat cu 1.0 mc/s – derivația Mircea Vodă (Ilfov – Dâmbovița).

Pe perioada efectuării acestor manevre exista posibilitatea cresterii turbiditatii apei evacuata in aval de lacul de acumulare Vacaresti – r. Dambovita si tranzitata pana in sectiunea NH Brezoaiele.

**A.B.A. Buzău-Ialomiţa**

- din data de 18.09.2024 se mentine faza de atentionare/avertizare pe sectorul 1 rau Buzau - varsare – P.H. Banita;

- din data de 06.09.2024 se mentine faza de atentionare/avertizare pentru sectorul 2 rau Buzau - intre P.H. Banita - P.H. Magura;

- din data de 05.06.2024 se mentine faza de atentionare/avertizare pentru sectorul 3 rau Buzau – P.H. Magura – izvor;

**A.B.A. Prut-Barlad**

-date privind aplicarea sau nu a "planului de restricții și folosire a apei în perioadele deficitare":

 **Jud. Iași**:

 - Se mentine situatia de restrictii si incetarea livrarii apei in alimentarea cu apa pentru piscicultura la urmatoarele folosinte:

 \* S.C. Noralex S.R.L. Iași, S.C. Piscicola S.R.L. Iași si S.C. CC & PES S.R.L. Iași r. Miletin – acumulare Hălceni.

 \* S.C. APAVITAL S.A.Iași prin reducerea debitelor de la 33.0 l/s la 26.0 l/s la sursa r. Bahlui – acumulare Pârcovaci.

**Jud. Vaslui**:

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui care se alimenteaza cu apa bruta pentru populatie si industrie din acumularea Solesti.

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui care se alimenteaza cu apa bruta pentru populatie şi industrie din acumularea Puşcaşi.

**A.B.A. Someş-Tisa – judeţul Maramureş**

Din cauza perioadei de secetă prelungită, în localităţile Şomcuta Mare (cu satele aferente), Vişeu de Sus şi Târgu Lăpuş (cu satele aferente), cantitatea de apa brută la sursă s-a diminuat considerabil, fiind necesară introducerea de restricţii şi anume:

* pentru localităţile Vişeu de Sus şi Târgu Lăpuş se intră în treapta I de restricţii, respectiv se reduce consumul de apă cu cel puţin 10%, iar pentru localitatea Şomcuta Mare se intră în treapta II de restricţii, respectiv se reduce consumul de apă cu cel puţin 25%.
* În urma situaţiei hidrometeorologice înregistrate în perioada iulie - 21.08.2024 (pentru seceta hidrologică), localitatea Vişeu de Jos (Zona Podurile Zvaski), a semnalat apariţia fenomenului de secetă (fântâni secate), cu efect asupra unei populaţii de circa 100 locuitori, Sighetul Marmaţiei, strada Şugău (fântâni secate 150).
* Din cauza perioadei de seceta prelungita, în localitatile Somcuta Mare (cu satele aferente) si
Târgu Lapus (cu satele aferente), cantitatea de apa bruta la sursa, este diminuata
considerabil, fiind necesara mentinerea de restrictii si anume: se intra în treapta I de restrictii, respectiv se reduce consumul de apa cu cel putin 10%.

**A.B.A. Crişuri**

Captarea Criscior, pentru Apa Prod Deva SA filiala Brad, a intrat în Faza de Atenţie conform Planului de restricţii şi folosire a apei în perioade deficitare in Bazinul Crişuri pentru intervalul 2021-2025.

**Notă: ABA Argeş-Vedea**, informează că in data de 10 octombrie 2024, urmare a unui incident la CHE Lerești, aceasta a devenit indisponibilă pentru o perioadă mai lungă de timp. În vederea asigurării volumelor de apă necesare pentru operatorul regional de apă EDILUL CÂMPULUNG, începând cu data de 10 octombrie 2024 ora 15.00 a fost deschisă 7 cm vana segment de la golirea de semiadâncime a barajului Râușor pt. evacuarea unui debit de aproximativ 2,0 mc/s. În data de 16 octombrie 2024 a fost închisă total vana segment de la golirea de semiadâncime, fiind deschisă total golirea de by-pass pentru evacuarea unui debit de aproximativ 1,5 mc/s. Debitul deversat din acumularea Râuşor este dirijat din polderul Pojorâta spre polderul Lerești, unde este situată priza de alimentare a EDILUL CÂMPULUNG. În această perioadă de timp, până la repunerea în funcțiune a CHE Lerești, CHE Voinești va funcționa doar pentru menținerea nivelului constant în polderul Lerești.

**Notă: ABA Mureş informează că ieri, 20.01.2025, la ora 14.00 s-a sistat alimentarea cu apă brută a localității Copșa Mică, jud.Sibiu**.

Se precizeaza ca in urma verificărilor în teren, efectuate în cadrul programului de exploatare curentă a lucrărilor hidrotehnice aflate în administrarea S.H.Mediaș, s-a constatat că pe două tronsoane ale conductei de aducțiune-refulare Ighiș- Copșa Mică, aval loc. Mediaș și respectiv, amonte baraj de priză Copșa Mică, zona stației de tratare a orașului Copșa Mică, jud.Sibiu, au apărut băltiri de apă, nejustificate din punct de vedere a condițiilor meteorologice din ultima perioadă; a fost verificat fiecare perimetru și suspiciunea de exfiltrații din conductă se confirmă.

Lucrările de reparații presupun următoarele activității:

- săpătură cu excavator pe șenile și buldoexcavator, pentru amenajare rampă acces;

- transport material cu autobasculanta, pentru amenajare rampă; distanța de transport cca. 200 m;

- săpătură cu excavator pe șenile pentru intervenții la conductă;

- reparații la conductă, inclusiv epuismente.

**Până la identificarea defectului, conducta de aducțiune-refulare rămâne închisă.**

 **DIRECȚIA COMUNICARE ȘI DIGITALIZARE**